*A határozati javaslat elfogadásához*

***egyszerű többség*** *szükséges,*

*a rendelet tervezet elfogadásához*

***az Mötv. 50. §-a alapján minősített többség*** *szükséges,*

*az előterjesztés nyilvános ülésen tárgyalható!*

*100. számú előterjesztés*

Bátaszék Város Önkormányzat Képviselő-testületének 2022. május 25-én

15 órakor megtartandó ülésére

*Bátaszék Város Önkormányzata 2021. évi zárszámadási rendeletének jóváhagyása*

|  |
| --- |
| **Előterjesztő:** Dr. Bozsolik Róbert polgármester    **Készítette:** Tóthné Lelkes Erika pénzügyi irodavezető  Adorján Viktória gazdálkodási ügyintéző    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  valamennyi bizottság |

**Tisztelt Képviselő-testület!**

A képviselő-testület a zárszámadási rendeletben történő meghatározására az Mötv. 143. § (4) bekezdés c) pontjában kapott felhatalmazás alapján jogosult. Az államháztartásról szóló 2011. évi CXCV. törvény 91. § (1) bekezdésében foglaltak alapján a jegyző által elkészített zárszámadási rendelet-tervezetet a polgármester úgy terjeszti a képviselő-testület elé, hogy az a költségvetési évet követő ötödik hónap utolsó napjáig hatályba lépjen. A zárszámadásról a képviselő-testület rendeletet alkot.

Bátaszék Város Önkormányzata 2021. évi pénzügyi tervének végrehajtásáról szóló zárszámadás elkészült, melyet az alábbiak szerint terjesztek a Képviselő-testület elé.

**I.**

**Bevezető**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a Magyarország Alaptörvénye 32. cikk (2) bekezdésében meghatározott eredeti jogalkotói jogkörében, a Magyarország Alaptörvénye 32. cikk (1) bekezdés a.) és f.) pontjában meghatározott feladatkörében eljárva 2021. február 19-án fogadta el az önkormányzat 2021. évi költségvetéséről szóló 2/2021. (II.23.) számú rendeletét, ami a költségvetés végrehajtásának időszakában 4 alkalommal módosításra került:

* az 1. előirányzatmódosítás alkalmával megalkotta a 8/2021. (VII.8.) önkormányzati rendeletet,
* a 2. módosítás a 13/2021. (VII.20.) önkormányzati rendeletben jelenik meg,
* a 3. módosítást a 14/2021. (X.1.) önkormányzati rendelet tartalmazza,
* a 4. előirányzat módosítás a 3/2022. (IV.11.) számú önkormányzati rendeleten került átvezetésre.

A képviselő-testület folyamatosan tájékozódott az időarányos teljesítésekről.

A 2021. évi költségvetés tervezésekor a korábbi évek gyakorlata szerint állítottuk össze Bátaszék Város Önkormányzatának költségvetését. A 2021. évi működésre meghatározó hatással volt a koronavírus járvány, valamint az e helyzettel összefüggően alkalmazandó rendkívüli jogi eljárásrend. A költségvetési megszorítások jelenléte mellett fő szempontként fogalmaztuk meg az intézmények működtetéséhez szükséges forrásbiztosítást, a szociális ellátórendszer működtetésének fenntartását. A koronavírus járványból adódó sajátos feladatok ellátása mellett célként fogalmaztuk meg a helyi társadalmi élet szervezését, a civil szervezetekkel történő kapcsolattartást, a kultúra finanszírozását, a városüzemeltetési feladatok megfelelő színvonalú ellátását, a saját finanszírozású felújítások és beruházások lebonyolítását, az elnyert pályázatok sikeres lezárását.

Bátaszék Város lakosainak száma 2021. január 1-jén 6.411 fő volt.

**II.**

### Önkormányzati feladatellátás általános értékelése

**2021. évi feladatellátásról részletes beszámoló az intézményektől:**

**Bátaszéki Mikrotérségi Óvoda, Bölcsőde és Konyha 2021.**

Az óvodai és bölcsődei nevelő munka szervezésének szabályait a 2011. évi CXC. tv. a nemzeti köznevelésről, az 1997. évi XXXI. tv. a gyermekek védelméről és a gyámügyi igazgatásról, valamint az e törvényekhez kapcsolódó kormány és miniszteri rendeletek szabályozzák, és egyben meghatározzák a jövő nevelési irányát.

A Bátaszéki Mikrotérségi Óvoda, Bölcsőde és Konyha többcélú intézmény (köznevelési, szociális) négy óvodából, egy bölcsődéből és két főzőkonyhából tevődik össze. Önállóan működő költségvetési szerv.

Az intézmény fenntartási és működési költségeit a naptári évre összeállított költségvetés irányozza elő, amelyet a Bátaszéki Mikrotérségi Óvoda és Bölcsőde Intézményfenntartó Társulása hagy jóvá.

1. **Épületfeltételek, kihasználtság (felújítás)**

**Óvodák**

Bátaszéken 9 csoportban, Alsónyéken, Alsónánán és Pörbölyön 1-1 csoportban kerültek a gyerekek elhelyezésre. A tizedik csoportszoba reggel 6.00-7.00-ig az ügyeletes szoba, itt várja a korán érkezőket az ügyeletes pedagógus. Valamint a tehetséggondozó és fejlesztő foglalkozásoknak ad helyet délelőtt és délután egyaránt.

Az óvodák külső és belső képe megfelelő, rendezett.

Külön foglalkoztató helyiség található a logopédus és a gyógy testnevelő számára, amelyek Bátaszéken a „régi” épületrészben funkcionálnak. Só szobánkat maximálisan kihasználjuk, nem csak az óvodások, a bölcsődések is rendszeresen élvezik jótékony hatását.

**Bölcsőde**

Az óvodával párhuzamos utcáról külön bejárattal, de folyosó összeköttetéssel működik bölcsődénk. Mindkét csoportban maximális feltöltöttséggel folyik a nevelő- és gondozómunka. A berendezés a gyermekek életkorának megfelelő, újszerű. A játékeszközök biztosítottak, az udvari játékok megfelelőek.

**Konyha**

A főzőkonyha az általános iskola épületében üzemel, innen kerül az étel az intézményekbe.

A konyhai eszközökkel való ellátottság alapvetően biztosított. Az elavult konyhai berendezések korszerűbb eszközökre történő cseréjére a pénzügyi források rendelkezésre álltak.

A tanév befejeztével az éves nagytakarítást és tisztasági meszelést vállalkozóval végeztettük el.

Az ételszállítást a Német Nemzetiségi Önkormányzat tulajdonában lévő,(a MOB mint üzembentartó) Opel Vivaro gépkocsival oldjuk meg.

1. **Eredményeink az épület állagának megóvása területén; felújítás, beruházás**

A csoportszobák és az óvodák, bölcsőde belső környezeti feltételeinek javítása, állagának megőrzése fontos feladat. Ebben az évben is sikerült állagmegőrző, felújító munkálatokat végeznünk.

**Beruházások, karbantartás**

Bátaszék óvoda és bölcsőde:

* gumitéglás ütéscsillapító egy udvari játékhoz
* 1 db laptop a helyettes számára
* régi óvodaépület vakolása, külső fal javítása
* 6 db bukóablak javítása
* bölcsődei tálalóbútorok cseréje
* 12 db ágyneműgarnitúra
* bölcsődei homokozó szélére gumilap

Alsónyéki óvoda:

* villamos korszerűsítés
* térkövezéshez anyag vásárlása

Pörbölyi óvoda:

* 1 db nyomtató vásárlása
* csoportszoba, mosdó festése

Főzőkonyha Pörböly:

* 1 db Salgó polc
* konyhai edények

Főzőkonyha Bátaszék:

* 1 db mosogatógép, szeletelőgép
* 1 db fagyasztóláda
* 2 db rozsdamentes asztal
* tisztasági festések
* edények, evőeszközök

1. **Személyi feltételek**

A pedagógusok és más alkalmazottak létszáma a feladat ellátására a törvényben leírtak szerint elegendő volt.

|  |  |
| --- | --- |
| **2021.09.01. álláshelyek és dolgozók száma**  Jogviszonyban lévő összes pedagógus  Ebből: intézményvezető | 24  1 |
| Dajka | 12 |
| Pedagógiai asszisztens | 3 |
| Óvodatitkár | 1 |
| Takarító | 0,5 |
| Bölcsődei dolgozó | 5 |
| Csökkent munkaképességű dolgozó 4 órában | 4 |
| Összes konyhai dolgozó  ebből: Bátaszék főzőkonyha  Gimnáziumi tálaló:  Óvodai tálaló  Pörböly főzőkonyha (1 fő teljes munkaidő, 2 fő félműszakos) | 18  14  0,5  1,5  2 |
| munkaidő kedvezményből | 0,19 |
| összesen | 63,69 álláshely |

1. **Gyermekek létszáma**

Beírt létszám 2021. március 31-én

|  |  |
| --- | --- |
| Bátaszék | 219 fő |
| Alsónyék | 29 fő |
| Pörböly | 21 fő |
| Bölcsőde | 20 fő |
| Alsónána | 22 fő |
| **összesen** | **311 fő** |

**Óvodába beiratkozók száma 2021. április: 60**

Bátaszékre: 46

Alsónyékre: 6

Pörbölyre: 3

Alsónána: 5

**Iskolai beiratkozás**

|  |  |  |
| --- | --- | --- |
|  | Iskolába beiratkozott | Óvodában maradt |
| Bátaszék | 68 | 15 |
| Alsónyék | 6 | 4 |
| Pörböly | 6 | 1 |
| Alsónána | 9 | 3 |
| **Összesen** | **89** | **23** |

1. **Bérjellegű és a dologi költségek alakulása, a szakmai feladat elláthatósága**

Betöltetlen álláshellyel intézményünk nem rendelkezik, a jogszabályok és önkormányzati döntésnek megfelelően az engedélyezett létszámkeret alapján végeztük munkánkat. Fenntartói döntés alapján az engedélyezett létszámkeret intézményi szinten 63,69 álláshely volt.

Dologi kiadásokra biztosított előirányzatok lehetővé tették a szakmai munka színvonalas ellátását.

A nagycsoportosok úszásának/vízhez szoktatásának óradíját, valamint valamennyi gyermek személyes higiéniájához használt tisztasági szerek beszerzését az intézmény költségvetése 2021-ben is tartalmazta. A másik fontos terület a foglalkozásokhoz szükséges szakmai anyagok, játékok, fejlesztőjátékok beszerzése.

A napi működés feltételeinek biztosításához elengedhetetlen anyagokat vásároltuk csak meg, a dolgozók is keresték a takarékos és ésszerű megoldásokat.

1. **A nevelőmunka eredményei:**

Tartalmas, eseménydús, változásokban, és megoldandó feladatokban bővelkedő év volt 2021.

A stratégiai és operatív dokumentumokban megfogalmazott célok, feladatok – a csoport, valamint a kiemelt figyelmet igénylő gyermekek adottságait figyelembe véve – megjelentek a pedagógusok tervező munkájában és annak ütemezésében.

A pedagógiai munka megfelelt az éves tervezésben foglaltaknak, az esetleges eltérések indokoltak. Az eltérést a járványhelyzet okozta, melyhez már gond nélkül tudtunk alkalmazkodni.

Az intézmény óvodáinak 6 csoportjában kompetencia alapú nevelés, 4 csoportban(ebből 1 Alsónánán) német nemzetiségi nevelés folyik.

A gyermekek örömmel jártak óvodába, ez látványosan a nagycsoportosoknál volt érzékelhető, miután a pihenést követően szervezett tevékenységeket végezhettek.

A nyár során az elmúlt évhez hasonló létszámban vették igénybe a szülők az óvodai ellátást. Igyekeztünk a nyári időszakban is a gyerekek számára biztosítani élményeket.

**Továbbképzések:**

A nevelési év elején elkészült az intézmény továbbképzési programja és terve. Az éves terv alapján a pedagógusok részt vettek az őszi továbbképzéseken, amelyek témái pedagógiai programunk megvalósításához kapcsolódtak. Az intézmény mindenkori költségvetésének függvényében kerültek meghatározásra a továbbképzések támogatásának lehetőségei. A képzéseken a járványhelyzet miatt online módon vettünk részt.

**Gondozási Központ**

A Gondozási Központ működési területe a tavalyi évben nem változott, így a feladatellátás kiterjedt a család- és gyermekjóléti szolgáltatás esetében Bátaszék város, Alsónána, Alsónyék és Sárpilis községek, a házi segítségnyújtás, a jelzőrendszeres házi segítségnyújtás esetében Bátaszék város, Alsónána, Alsónyék, Báta, Pörböly, Sárpilis és Várdomb községek, az étkeztetés esetében Bátaszék város, a nappali ellátás esetében Bátaszék város, Alsónyék, Alsónána, Pörböly, Sárpilis, Várdomb községek, a védőnői szolgáltatás esetében Bátaszék város, valamint Alsónyék és Pörböly községek közigazgatási területére, míg a központi házi orvosi ügyelet esetében Bátaszék város, Alsónána, Alsónyék, Báta, Mórágy, Pörböly és Várdomb községek közigazgatási területére.

***Tárgyi feltételek***

Intézményünk a szociális, gyermekjóléti és egészségügyi feladatokat négy külön álló épületben látja el.

A székhely épületben, a Család- és Gyermekjóléti Szolgálat, Jelzőrendszeres házi segítségnyújtás, a három telephelyen a Védőnői Szolgálat, Nappali ellátás, Étkeztetés, Házi segítségnyújtás, Központi háziorvosi ügyelet feladatellátása történik.

Valamennyi épület akadálymentesített.

A nappali ellátás épületét kivéve, az intézmény technikailag megfelelően felszerelt. A jó eszközellátottságunk a céltudatos, előrelátó gazdálkodásnak köszönhető. Fontos cél, a tárgyi feltételek színvonalának megőrzése, az elavult eszközök folyamatos cseréje.

A Védőnői Szolgálatnál és a Család- és Gyermekjóléti Szolgálatnál minden munkavállaló számítógéppel és internet eléréssel rendelkezik. Az idősellátás területén, a szakmai vezető és az adminisztrátor részére biztosított külön számítógép, a többi munkavállaló papír alapon végezte a szükséges adminisztrációt.

A nyomtatási, telefonálási, szkennelési lehetőség mindenki számára biztosítottak.

A társult településekre történő kijárás, a munkavállalók saját gépjárműjével történik.

Az útiköltséget intézményünk a mindenkori hatályos jogszabályokban foglalt feltételekkel megtéríti a dolgozó részére.

Helyben a családokhoz történő kijáráshoz, szolgálati kerékpár áll a munkavállalók rendelkezésére, akiknek a jogszabályi előírásoknak megfelelően, munkaruhát és védőruhát is biztosítunk. A kerékpárok rendszeres karbantartásáról, vizsgálatáról intézményünk gondoskodik.

A nappali ellátás épületének teljes felújítása vagy átépítése halaszthatatlan feladat. A tavalyi évben tisztasági festést végeztünk a vizesblokkokban, a konyhában, az étkezőben és a folyosón. A bútorzat elavult, elrongálódott.

A 2019 év januárjában lebontásra került irodaépület helyére, 2021. április végén egy irodai konténer került elhelyezésre, melybe visszakerülhetett a mosási feladatok elvégzése, ami nagyban megkönnyítette a szakemberek munkáját. A konténerben a munkavállalók részére a tisztálkodási lehetőség is biztosított, valamint az adminisztrációs feladatok elvégzéséhez is részben adottak a feltétlek.

A székhely épületen kisebb állagmegóvási és javítási munkálatokat végeztünk (festés, mázolás).

A Védőnői Szolgálat épületében tisztasági festés történt.

A Központi Háziorvosi Ügyelet épületének udvarán egy sátor került elhelyezésre, amely a veszélyhelyzeti szigorítások idejére biztosított várakozási lehetőséget a betegek számára.

Tisztasági festési munkálatok történtek a folyosói vizesblokkokban.

***Személyi feltételek***

2021.01.01-én a Család- és Gyermekjóléti Szolgálatnál 5 engedélyezett álláshely volt. A szolgálat munkavállalói létszáma, 3 fő családsegítőből, 1 fő adminisztrátorból és 1 fő intézményvezetőből állt, akik valamennyien heti 40 órában végezték a tevékenységüket.

2019.02.06-tól egy családsegítő gyermekvállalás miatti tartós távolléten van.

Bátaszéken a házi segítségnyújtást 5 gondozó (napi 8 órában), Sárpilisen 1 fő (napi 6 órában), Bátán 2 fő (1 fő teljes munkaidőben), 1 fő (napi 4 órában), Várdombon 2 fő (1 fő teljes munkaidőben, 1 fő (napi 4 órában), Alsónyéken 1 fő (napi 6 órában), Alsónánán 1 fő (napi 8 órában) és Pörbölyön 1 fő (napi 4 órában) látta el.

A tavalyi évben is több alkalommal gondot okozott a munkavállalók helyettesítése, mivel a feladatellátásra nem jelentkezett szakképzett gondozó és a meglévő helyettesek közül egy fő tartós betegsége miatt, nem tudott munkát vállalni.

A védőnői ellátásban, a tavalyi évben nem volt szükség külső helyettes védőnő bevonására.

***Továbbképzés***

Az év elején elkészítettük az intézmény továbbképzési tervét.

Kreditpontot biztosító képzéseken összesen 18 fő vett részt.

A munkavállalók részére lehetőség volt munkakörhöz kötött, szabadon választott és kötelezően előírt továbbképzések elvégzésére.

***Család- és Gyermekjóléti Szolgálat szakmai feladatai***

A szakmai munkában a családsegítés feladatait továbbra is a szociális igazgatásról és szociális ellátásokról szóló 1993. évi III. törvény, míg a gyermekjóléti szolgálat és központ feladatait a gyermekek védelméről és a gyámügyi igazgatásról szóló 1997. évi XXXI. törvény szabályozza.

A Szolgálat feladata a település területén élő szociális és mentálhigiénés problémák miatt veszélyeztetett, illetve krízishelyzetbe került személyek és családok életvezetési képességének megőrzése, az ilyen helyzethez vezető okok megelőzése, a krízishelyzet megszüntetésének elősegítése, valamint a gyermekek testi, lelki egészségének, családban történő nevelkedésének elősegítése.

Az ellátást a településen élők ingyenesen vehetik igénybe.

A Szolgálatnál a tavalyi évben a családsegítők összesen 479 ügyféllel álltak kapcsolatban. Ebből 154 fővel dolgoztak együttműködési megállapodás alapján. 325 ügyfélnek egyszeri segítségnyújtás keretében segítettek.

Az ellátást a településen élők ingyenesen vehetik igénybe.

***A Szolgálatnál 2021-ben megjelentek száma***

|  |  |  |
| --- | --- | --- |
| **Település** | **együttműködési megállapodás alapján**  **gondozottak száma** | **egyszeri segítségnyújtás keretében és megjelentek száma** |
| **Bátaszék** | 104 | 252 |
| **Alsónyék** | 14 | 13 |
| **Alsónána** | 13 | 20 |
| **Sárpilis** | 23 | 40 |

A szakmai munka során megfigyelhető volt, hogy a családok problémái egyre összetettebbeké váltak. A vírushelyzet ideje alatt fennálló korlátozások miatt, a problémamegoldások, a szakemberekhez történő delegálások is egyre nehezebben tudtak megvalósulni.

A járványhelyzet a 2021-es évben is megnehezítette Szolgálatunk munkáját, de az előző évi tapasztalatok alapján, már rutinosabban tudták kollégáink a feladataikat ellátni, figyelembe véve a hatályos eljárásrendben foglalt szabályozásokat.

A családsegítők munkájuk során a szülőket párkapcsolati, életvezetési, háztartásvezetési, gyermeknevelési tanácsokkal látták el, lelki-mentális esetkezelést végeztek, illetve ügyintézésben, információnyújtásban is közreműködtek.

***Családlátogatások száma a 2021-es évben***

|  |  |
| --- | --- |
| **település** | **családlátogatások száma** |
| **Bátaszék** | 627 |
| **Alsónána** | 187 |
| **Alsónyék** | 116 |
| **Sárpilis** | 116 |

A tavalyi évben Szolgálatunk a higiéniai előírásokat betartva kereste fel a családokat, változatlanul havonta legalább 3 alkalommal, szükség szerint sűrűbben. Emellett növekedett a telefonos kapcsolattartások száma. A hatékony szakmai munkavégzéshez nagyon fontos, hogy a kliens lakókörnyezetét is megismerjék a családsegítők.

Krízishelyzet és hatósági megkeresések esetében is felkerestük a családokat otthonukban.

***Prevenciós tevékenységek***

Az előző évekhez hasonlóan, a tavalyi évben is nagy hangsúlyt fektetett Szolgálatunk a preventív tevékenységek szervezésre. A tanévzárót követő első péntektől, egészen augusztus végéig minden pénteken szabadidős tevékenységeket szerveztünk a településen élő gyerekek számára. Szolgálatunk egyik fontos feladata, hogy olyan szolgáltatásokat, rendezvényeket, szabadidős programokat kínáljon, amelyek által megelőzhetővé válik a későbbiekben a kiskorúak kriminalizációja. Igyekeztünk elősegíteni a gyermekek szocializációját, konfliktusmegoldó képességük fejlődését, társadalmi beilleszkedésüket.

Az általunk gondozott gyermekek nagy része tanulási nehézségekkel küzd, ezért továbbra is fontosnak tartjuk, hogy számukra lehetőséget biztosítsunk a felzárkózásra. Évek óta segítünk nekik a tanulásban, a nyári pótvizsgákra való felkészülésben. (A veszélyhelyzet

Szolgálatunk munkatársai és az önkéntes segítő célja, hogy egy másfajta értékrendet mutassanak a gyermekeknek, akik a programokon való részvételükkel új ismeretségeket, barátokat tudnak szerezni. Fontos szerepet kapott ezeken a foglalkozásokon a megfelelő kommunikáció és erőszakmentes viselkedés elsajátítása.

A lakossági felajánlásoknak köszönhetően, egész évben tudtunk ruhaneműt osztani. Több alkalommal érkezett bútorfelajánlás, melyet a rászoruló családokhoz közvetlenül juttattunk el.

A tavalyi évben húsvétkor (160 család) és karácsonykor (190 család) a családok részére tartós élelmiszereket osztottunk.

A minden évben megrendezésre kerülő gyermekek karácsonyi programja, a 2021-es évben nem jöhetett létre a járványhelyzet miatt, de az adományozás nem maradt el, mivel a lakossági felajánlásoknak köszönhetően 110 gyermeknek tudtunk karácsonyi csomagot összeállítani és házhoz szállítani.

***Jelzőrendszeres házi segítségnyújtás***

A jelzőrendszeres házi segítségnyújtás keretein belül biztosítjuk, az ellátott személyek segélyhívása esetén, az ügyeletes gondozó helyszínen történő haladéktalan megjelenését (a hívástól számított 30 percen belül), a segélyhívás okául szolgáló probléma megoldása érdekében szükséges azonnali intézkedések megtételét.

4 fő szakképzett gondozó heti váltásban látta el a 24 órás ügyeletet megbízási szerződéses formában.

A tavalyi évben 60 db kihelyezett készülékünk volt, ami a működési engedélyünkben szereplő maximális készülékszám, valamint 1 db cserekészülék.

2021-ben teljesítettük az 59 normatíva lehívásához szükséges feladatmutatót.

***A 2021. évi segélyhívási összesítő***

|  |  |  |  |  |
| --- | --- | --- | --- | --- |
| **település neve** | **ellátásban részesülők száma** | **kihelyezett készülékek száma** | **segítségnyújtást igénylő riasztások száma** | **téves riasztások** |
| **Bátaszék** | **73** | **60** | **80** | **31** |

***Étkeztetés***

Az étkeztetés keretén belül napi egyszeri meleg ételt biztosítunk azoknak a szociálisan rászorulóknak, akik koruk, egészségi állapotuk miatt, önmaguknak, illetve önmaguk és eltartottjaik részére tartósan vagy átmeneti jelleggel nem képesek ezt biztosítani.

Az ellátás megszervezésével lehetővé válik, hogy a településen élő rászorult személyek munkanapokon,- naponta egyszer a megfelelő mennyiségű, minőségű meleg ételhez jussanak.

*Az étkeztetés biztosítása:*

*Házhoz szállítással* - Városunkban gépjárművel történik az étel házhoz szállítása.

*Helyben étkezés –* Nappali ellátást igénybe vevők részére

Az éthordók megtöltéséről a főzőhely gondoskodik. Így a mennyiségi kifogásra vonatkozó panaszok nagy részét sikerült kiküszöbölnünk.

A elvitellel történő étkezés felfüggesztésre került a járványügyi helyzet miatt. Minden ellátottunk házhoz szállítással jut az ebédjéhez.

A tavalyi évben az étkeztetés szolgáltatását 144 fő vette igénybe. Napi átlagban 125 fő étkezett.

***2021-ben az étkeztetést igénybe vevők száma***

|  |  |  |  |  |  |  |
| --- | --- | --- | --- | --- | --- | --- |
|  | |  | **Étkeztetés** |  |  |  |
|  |  |  |  |  |  |  |
| **Hónapok** | **Napok száma** | **Helyben**  **étkezők** | **Elvitellel étkezők** | **Kiszállítással étkezők** | **Igénybevétel**  **összesen** |  |
| 1 | 20 | 240 | 203 | 2034 | 2477 |  |
| 2 | 20 | 217 | 212 | 2019 | 2448 |  |
| 3 | 22 | 226 | 223 | 2251 | 2700 |  |
| 4 | 20 | 206 | 187 | 2050 | 2443 |  |
| 5 | 20 | 205 | 193 | 2065 | 2463 |  |
| 6 | 22 | 186 | 244 | 2282 | 2712 |  |
| 7 | 22 | 198 | 245 | 2246 | 2689 |  |
| 8 | 20 | 168 | 268 | 2114 | 2550 |  |
| 9 | 22 | 231 | 240 | 2344 | 2815 |  |
| 10 | 21 | 180 | 287 | 2149 | 2616 |  |
| 11 | 20 | 176 | 271 | 2013 | 2460 |  |
| 12 | 23 | 206 | 257 | 2279 | 2742 |  |
| **összesen** | **249** | **2439** | **2830** | **25846** | **31115** |  |

Az étkeztetés feladatait 1 fő asszisztenssel láttuk el, akinek a feladatai jelentősen nőttek az igénybe vevői létszám emelkedésével, illetve a járványügyi helyzet miatti szigorításokkal.

***Házi segítségnyújtás***

Bátaszéken összesen 50 fő részesült házi segítségnyújtásban. (2021.12.31.)Valamennyi ellátott, személyi gondozásra jogosult. Az év folyamán további 22 fővel álltunk még szerződéses jogviszonyban. Döntő többségüknek elhalálozás, míg kisebb részüknek idősotthoni elhelyezés miatt szűnt meg az ellátása. 1 főről a családja kívánt gondoskodni. Így összesen 72 idős részesült gondozásban Bátaszéken, ami az előző évhez képest 10 %-os növekedést jelentett.

A gondozók feladatai közé tartozik, a személyi gondozás körébe sorolható tevékenységek, (pl: fürdetés, öltöztetés, gyógyszerelés) valamint a szociális segítéshez sorolt háztartási, illetve háztartáspótló segítségnyújtás. (vásárlás, takarítás, mosás, gyógyszeríratás)

A házi segítségnyújtásban egyre több az olyan egyedülálló, magas gondozási szükségletű ellátott, akikhez naponta 2-3 alkalommal mennek a gondozók. Az idősek közül többen teljes ellátásra szorulnak, ezért egyidejűleg több szolgáltatást is igénybe vesznek.

***Nappali ellátás***

A nappali ellátásban a megállapodással rendelkező igénybe vevők száma 202.12.31-én 45 fő volt. A pandémia miatt új tagok szervezése nem volt lehetséges, viszont többen voltak, akik a vírustól való félelem miatt rendkívüli módon kerülték és szűkítették társas kapcsolataikat. Az év elején nem voltak/ nem lehettek közösségi rendezvényeink, mert az intézmény a látogatók előtt zárva volt. Telefonon, írásban és az ellátottak otthonába kilátogatva tartottuk a kapcsolatot a tagsággal.

Igény esetén gépjárművel szállítjuk az időseket az intézménybe. Rendszeres személyszállítást 12 fő vett igénybe mozgáskorlátozottsága miatt. Lajvérról 2 fő jár rendszeresen a klubba és veszi igénybe szolgáltatásainkat.

Az intézményi szolgáltatások a következők: napi egyszeri meleg étel biztosítása, szükség szerinti egészségügyi ellátás, mindennemű ügyintézés segítése, szabadidős programok szervezése, pszichés gondozás, fizikai ellátás: mosás, ruhajavítás, személyi higiénia biztosítása, családi kapcsolatok ápolása.

***Nappali intézmény 2021. évi program naptára***

|  |  |  |
| --- | --- | --- |
| **2021. évben Nappali Intézményben megvalósult programok dátuma** | **program témája** | **meghívott vendég** |
| január-február | COVID-19 tájékoztató (kézmosás, fertőtlenítés, védőtávolság),oltási regisztráció segítése | Hódi Katalin |
| március-április-május | palackposta- (március 15., húsvét, anyák napja) | Hódi Katalin |
| június 11. | Lakitelek- Kirándulás busszal NMI jóvoltából | Hódi Katalin |
| június 24. | Szórjuk a gyöngyöt-gyöngyfűző kiállítás | Góli Ramóna gyöngyfűző |
| július 21. | Waffel-party | Modokné Deli Mária |
| augusztus 12. | Czebe Jánosné Kajtor Margit versdélelőttje | Czebe Jánosné |
| szeptember 30. | Idősek Világnapja- verses-zenés köszöntő D. Nagy Lászlóval | Tóth-Bagi Zsuzsanna  D.Nagy László |
| október 28. | Amigurumi kiállítás horgolt figurákból | Soós Gabriella |
| november 18. | Sárközi fazekas kiállítás | Holczné Szodorai Kinga fazekas |
| december 22. | Karácsonyi csomagok kiosztása  Tengelice nagyapó meséje a nappali intézmény dolgozóinak közreműködésével | Bátépker Kft. támogatásával |

A heti terv, minden napra hasznos elfoglaltságot kínált a tagoknak.

***A nappali ellátás heti programterve***

|  |  |  |  |
| --- | --- | --- | --- |
| **napok** | **program** | **időpont** | **program vezetője** |
| **hétfő** | Felolvasás | 9.00-10.00 óráig | Sági Lajosné Ica |
| **kedd** | református hittan | 10.00-11.00 óráig | Fekete Zoltán |
| **szerda** | Család-közösség-ima vetítéssel, énekléssel | 10.00-11.00 óráig | Csukor Árpád |
| **csütörtök** | Kalandozás az irodalomban | 10.00-11.00 óráig | Czebe Jánosné Kajtor Margit |
| **péntek** | Gyógytorna és mentálhigiénés előadás 10.22-től heti rendszerességgel | 9.00-11.00 óráig | Vajdáné Éberhardt Anett gyógytornász  Bara-Kádár Katalin pszichológus |

***Védőnői Szolgálat***

A védőnői szolgálat feladata a családközpontú gondozás. Ezen belül a várandósok, az anyák, csecsemők és gyermekek egészségének védelme, megőrzése. A prevenció az alapja a munkájuknak, valamint a segítségnyújtás és az elfogadás. Az egészségfejlesztés egyre nagyobb hangsúlyt kap a mindennapi tevékenységükben, ennek színterei a családon kívül az óvoda és az iskola is.

A védőnői szolgálat az egészségügyi alapszolgáltatás részeként, a családok egészségének megőrzésére, segítségére irányuló preventív tevékenység, valamint a betegség kialakulásának, az egészségromlásnak a megelőzése érdekében végzett egészségnevelés.

Bátaszéken négy vegyes körzetben történik a feladat ellátása.

A védőnő által kötelezően ellátott feladatok:

* Várandós, gyermekágyas és szoptató anyák gondozása
* Gyermekek gondozása a tanulói jogviszony megkezdéséig
* Nővédelmi gondozás
* Védőnői méhnyakrák szűrés
* A körzethez tartozó nevelési-oktatási intézménybe járó gyermekek gondozása
* Oktatási intézménybe nem járó (otthon gondozott) tanköteles korú gyermekek ellátása
* Együttműködés a szociális, köznevelési és család- és ifjúságügyi ágazatokkal
* Gyermekvédelmi jelzőrendszeri feladatok

A védőnők 2021-ben 378 családdal álltak kapcsolatban, 105 kismamát és 446 gyermeket gondoztak.

2021-ben Bátaszéken 89 fő, Alsónyéken 8 fő, Pörbölyön 8 fő várandós anya állt gondozás alatt.

A 0-6 éves gyermekek számát illetően, Bátaszéken 370 fő, Alsónyéken 50 fő, és Pörbölyön 26 fő gyermek került a gondozásba.

A 2020/2021-es tanévben a Védőnői Szolgálat Bátaszéken az általános iskolában 471 gyermeket, a gimnáziumban 238 gyermeket, Pörbölyön 25 fő gyermeket látott el.

A 2020/2021-es tanévben a Bátaszéki Városi Óvodában 222 fő gyermeket, Alsónyéken 27 fő és Pörbölyön 19 fő gyermeket gondoztak a védőnők.

A 2021-es évben a járványügyi előírásoknak megfelelően törekedtünk a szabályok betartására. A védőnői látogatások a követelményeknek megfelelően történtek és a távkonzultáció lehetőségével élve is segítették a gondozottjaikat.

***Központi háziorvosi ügyelet***

A központi háziorvosi ügyeleti feladatok ellátására a tavalyi évben 5 orvossal és 7 asszisztenssel volt szerződésünk. 2021.02.01-től a biztonságos és folyamatos feladatellátás érdekében, külső szolgáltató bevonására volt szükség.

Az ügyelet ellátása a Gondozásai Központ vezetője által készített ügyeleti rend szerint történik. Minden hónap 5-ig eleget tettünk jelentési kötelezettségeinknek.

Egész éven át biztosított volt az intézmény folyamatos feladatellátása, és működése.

Az intézmény minden épületén állagmegóvás céljából, kisebb munkálatokat, karbantartásokat végeztünk.

A Gondozási Központnál a tavalyi évben történt beruházások:

(Az árak, nettó összeget jelentenek.)

*Család- és Gyermekjóléti Szolgálat:*

asztali számítógép – 82 667 Ft

notebook – 179 000 Ft

Microsoft Office 2019 licenc – 79 500 Ft

Microsoft Office 2019 licenc 1 db, Microsoft Windows 10 Home 64-bit 2db – 137 500 Ft

mikrohullámú sütő – 18 890 Ft

*Nappali ellátás*:

notebook - 162 991 Ft

xerox nyomtató – 38 590 Ft

polcos szekrény – 71 181 Ft

szárítógép - 128 268 Ft

Microsoft Office 2019 licenc 1 db, Microsoft Windows 10 Home 64-bit 2db – 137 500 Ft

Microsoft Office 2019 licenc – 79 500 Ft

mobil telefon – 13 378 Ft

ózongenerátor – 42 794 Ft

*Szociális étkeztetés:*

tálalószekrény – 140 157 Ft

*Jelzőrendszeres házi segítségnyújtás:*

*Házi segítségnyújtás Bátaszék:*

kerékpár 48 024 Ft

kerékpár – 54 567 Ft

*Házi segítségnyújtás Báta:*

automata mosógép – 66 134 Ft

*Házi segítségnyújtás Sárpilis:*

kerékpár – 54 567 Ft

*Házi segítségnyújtás Várdomb:*

mikrohullámú sütő 17 717 Ft

*Központi háziorvosi ügylet:*

ágymatrac 2 db – 212 598 Ft

*Védőnői Szolgálat:*

notebook 4 db – 169 900 Ft

**Keresztély Gyula Városi Könyvtár**

Középfokú ellátást biztosító, általános gyűjtőkörű, nyilvános önkormányzati könyvtár.   
Használói köre a város és a városkörnyék lakosságából tevődik össze.  
A könyvtár használói részére hozzáférést biztosít az általa nyújtott szolgáltatásokhoz, a birtokában levő információhordozókhoz és azok használatához.  
Az ODR (Országos Dokumentumellátó Rendszer) igénybevevői vagyunk.

Könyvtári gyűjteménye tudatosan fejlesztett állomány, melynek összetétele az olvasói elvárásokat figyelembe véve gyarapszik. A gyarapodás arányait tekintve az egyensúlyra törekszik, de meghatározó eleme a felnőtt szépirodalom, ezt követi a gyermek szépirodalom, majd a felnőtt és a gyermek szakirodalom.   
Tekintettel a DVD, CD iránti igény csökkenésére, ezeket a dokumentumtípusokat a könyvtár már nem szerzi be. A meglévő állomány kölcsönzése sem jellemző.

2021 évben összesen 3.236.016 Ft értékben került beszerzésre dokumentum.

Összesen 1180 db könyv került leltárba.

Könyvet a könyvtáraknak I. program keretében 34 db könyv 111.899 Ft értékben.

A leltári állomány 2021. december 31.-én dokumentumtípusonként:

42944 db könyv, 2166 hang- kép-és elektronikus dokumentum.   
Összesen 45110 db dokumentum.

2021 évben a könyvállomány selejtezése megkezdődött, a munkafolyamat azonban nem zárult le.

Könyvtárunk leggyakrabban igénybe vett szolgáltatása a kölcsönzés.  
Rendezvények szervezése, programok tartása, csoportok fogadása, valamint civil szervezetekkel való együttműködés jellemzi tevékenységünket.  
A Számvevőség épületében a Kiállító terem működtetését is az intézmény látja el.  
2021 évben 3 alkalommal 24 látogatónk volt.  
Eszközbeszerzés ebben az évben nem történt.

2021 évben, tekintettel a pandémia miatt kialakult helyzetre, jelentős változásokat kellett átélnünk.  
Az intézmény 258 munkanapot dolgozott.   
Március 8. és május 4. között a szigorításoknak megfelelően lehetett az intézmény szolgáltatásait igénybe venni.  
Alkalmazkodva a körülményekhez, segítve a könyvekkel való ellátottságot, új formákat vezettünk be:   
könyvcsomagot állítottunk össze kölcsönzésre, és bővítettük a házhoz szállítás körét.  
A házhoz szállítás, érdekes módon könyvtárunkban már évek óta bevett gyakorlat volt, de teljes jogosultságát jelen körülmények között érte el.  
A statisztikai adatok visszaesést mutatnak:  
a könyvtári látogatások számában.  
A nyitva tartás időben.  
A kölcsönzött dokumentumok számában.  
Rendezvények maradtak el.

Munkánk másik fontos területe a tájékoztatás.   
A gépi adatbázisok (OPAC, CIRC) használata ma már nélkülözhetetlen. Ezt főként a könyvtárközi kölcsönzéseknél (ODR) tapasztalhatjuk.

2021 évben a könyvtár saját programjai, és csoportok, civilek rendezvényei maradtak el.

Az év második felében már ismét tartottunk rendezvényeket.

2021-ben 363 fő beiratkozott olvasó 4814 alkalommal használta a könyvtárat.   
Kölcsönzött dokumentumok száma: 7546 db.

A kialakult helyzetben is 32 alkalommal tartottunk óvodásoknak és általános iskolásoknak, felnőtteknek különböző foglalkozásokat, vetítést, melyeken 949 használó vett részt.  
Rendezvényeink pl. a húsvéti ajándékkészítés, Gyermeknap, Népmese napja, Összefogás a könyvtárakért, Besigheim Játszótér, Faültetés stb. vagy elmaradtak, vagy korlátozott érdeklődés mellett kerültek megtartásra.

Évi összes látogatónk: 4814 fő.

(2021 évben 258 munkanapot dolgoztunk, a személyes használat száma 4814.  
Ez átlag napi 18-19 látogatót jelent.)

Az elmúlt évben 18 223 109 forintból gazdálkodtunk.   
Bevételünk szolgáltatásokból 184 e Forint volt.   
Egész évi tevékenységünket racionálisan, takarékosan, költségkímélően szerveztük.

2021 évben a könyvtár rendelkezett Érdekeltségnövelő támogatással.  
Összege: 1 517 000 Ft, ebből 455 100 Ft értékben bútor került beszerzésre.

**Bátaszékért Marketing Nonprofit Kft**

Az év eleji átállás és feladat-meghatározás után a Covid-helyzetben belekezdtünk a rendezvényszervezésbe, illetve folytattuk a megkezdett munkáinkat. A Cikádor újság július kivételével minden hónap első hetében jelenik meg, és nem történt ez másképp az első félévben sem.

A Petőfi Sándor Művelődési Ház otthont ad a helyi csoportok és egyesületek rendezvényeinek is, de igyekszünk a rendelkezésre álló csekély számú (2 db) termeink kihasználtságát maximalizálni. A termeinket az első félévben és a második félév első felében használók: Heimat Iciri-Picirik, Nóri Fitt Aerobic, Felvidék Utánpótlás, Sas Andrea Aerobic, Felvidék Aprók, Heimat Utánpótlás és Nagyok, Székely Unokák, Senior Tánc, Felnőtt szalontánc, Napsugár Nyugdíjas Egylet, Felvidék Felnőtt, Székely Kórus, Bencs Eszter (torna).

Tájház – kipakolás, elszállítottuk és elszállíttattuk a múzeum munkatársaival azokat a tárgyakat, amelyeket egy kicsit felfrissítenek, intéztük a felújítással kapcsolatos teendőket, ott voltunk a statikusokkal és a talajvizsgálókkal…

Statisztikát csináltunk.

Nekiálltunk szervezni a Bornapokat – fellépőkkel tárgyalás.

Szerkesztettük a Cikádor újság mellett a televíziós magazint, hogy minden bátaszéki értesüljön a városi történésekről.

Szolgálatot teljesítettünk az orvosi rendelőben: folyamatos adminisztráció, ha kellett, nagypénteken, ha kellett, egyszerre két munkatársunk végezte ezt a feladatot hónapokon keresztül.

A művelődési házban: regisztráció az oltásra, időpontfoglalások (a Gondozási Központból és az orvosi rendelőből is a művelődési házba küldték az embereket, naponta gyakran több tucat bátaszéki regisztrációját és időpontfoglalását intéztük)

Folyamatos ügyeletet tartottunk a pandémia miatt, ez azt jelenti, hogy a délutánonként, esténként a házban próbáló vagy tartózkodó csoportot mindig felügyelte egy kollégánk, intézte a beléptetést, tájékoztatott, segítséget nyújtott.

Az NMI munkáját is segítettük, hiszen foglalkoztatunk egy fő bátaszéki fiatalt, aki tanul is közben, és nemsokára középfokú közművelődési és közönségkapcsolati szakember lesz.

Az év nehezen indult, a közművelődési szférára rányomta a bélyegét a vírushelyzet. A téli, illetve farsangi programjaink javát el kellett engednünk. A márciusi megemlékezés is szűk körben zajlott a járványhelyzetnek megfelelő protokoll betartása mellett.

A hagyományos várostakarítás volt az első olyan alkalom, amelyik újból sok embert megmozgatott, érezhető volt az egymásra találás, a találkozás öröme.

A harmadik közösségi futást is a Szeleshát Borbirtok közreműködésével rendeztük meg, a nevezési díjakból összegyűlt teljes összeget az Esőmanók Tolna Megyei Autistákért Egyesület kapta.

Az Orbán-napi misét a Molyhos Tölgy árnyékában tartották, itt is kevesebben voltak az előző évekhez képest.

Májusfaállítással kedveskedtünk a városlakóknak, a hónap végi gyereknapot pedig vidám hangulatban élhettük meg.

Június 4-én a bátaszéki gimnazisták közreműködésével emlékeztünk a trianoni tragédiára. Június 7-én köszöntöttük a város pedagógusait, kiemelten a nyugállományba vonuló óvodapedagógusokat, tanítókat és tanárokat.

A nyárköszöntő programok elnyerték a városban élők tetszését, öt hétvégén keresztül igyekeztünk újra életet lehelni Bátaszékbe, színes programok várták több helyszínen az érdeklődőket. Tartottunk bátaszéki zsibvásárt a piacon és a művelődési ház udvarán, vendégünk volt kétszer a Grimask Bábszínház, a Múzeumok Éjszakája országos programhoz is csatlakoztunk a népszerű romkerti és tűzoltósági rendezvényünkkel. A Város Napján együtt főztünk és mulattunk, és köszöntöttük Bátaszéket.

A Vár a megye elnevezésű programon a kft. munkatársai is képviselték Bátaszéket.

Nyári táboroknak adott otthont a művelődési ház.

Az utcafesztiválunkat nem tartottuk meg, mert a járványügyi korlátozások nehezítették volna a belépést a rendezvény területére, illetve az Iparosba és a Budai Pizzériába bemehettek volna a jelenlévők, de az utcai táncteret le kellett volna zárni, ezért döntöttünk így.

A Bornapokkal kapcsolatos pozitív önkormányzati döntést követően intenzív munkába fogtunk, hogy a fesztivál minden igényt kielégítve lebonyolításra kerülhessen. Szeptember 10. és 12. között nagyon sokan látogattak el hozzánk, és igazán sikeres rendezvényt tartottunk.

Szeptemberben színházi előadásnak is helyszínt biztosított a Petőfi Sándor Művelődési Ház, és a soron következő nagy városi rendezvény, a Királyi Gasztronómiai Est megszervezésére koncentráltuk az energiáinkat.

Októberben anyatejes világnapot tartottunk, a Tájházzal kapcsolatos teendőket koordináltuk, vendégül láttuk a Bekecs együttest, lebonyolítottuk a Királyi Gasztronómiai Estet, segítettük a Napsugár Nyugdíjas Egylet találkozóját, megtartottuk az október 23-i ünnepélyt, festménykiállítást szerveztünk, kézműves foglalkozást tartottunk, színházi előadás volt a művelődési házban.

A novembert a hagyományteremtő szándékkal megrendezett bátaszéki bababörze nyitotta a művelődési házban. Segítettünk az óvoda Márton-napi rendezvényének a lebonyolításában, és november 12-én újabb kiállítást nyitottunk meg – gyermekrajzokból – a Petőfi Sándor Művelődési Házban. A szokásos év végi városi faültetés lebonyolításában is segítettünk. November 13-án Cseh Tamás emlékestet tartottunk a Déryné Program keretein belül. Jazz-est volt a házban, propagáltuk a városi véradást, segítettük a polgárőrjubileumot, dokumentáltuk a malenkij robotra való megemlékezést és a városi sportgálán is közreműködtünk.

December elején újabb jazz-est várta az érdeklődőket, Szekszárdról és Kalocsáról is érkeztek érdeklődők a művelődési házba. 8-án Biszák László szekszárdi festő kiállítását nyitottuk meg nagy érdeklődés mellett. Szerveztük és lebonyolítottuk az adventi forgatagot, és segítettünk a Fiatalok a városért díjátadón, amelyiknek szintén a Petőfi Sándor Művelődési Ház volt a helyszíne.

A fent említetteken kívül készültünk az évnyitó rendezvények lebonyolítására.

A programjainkról naprakész információk találhatók (és azok visszakereshetők) a Bátaszéki programok Facebook-oldalon.

Megjegyzés: A 2020. év végén elkészített és elfogadott üzleti tervben meghatározott feladatokat igyekeztünk a legjobb tudásunkhoz mérten megvalósítani. Az üzleti terv nevében is szerepel a szó (terv), amely az elhatározást, a szándékot jelöli. A mindennapok során felmerülő új célok és teendők, az önkormányzati megbízatásból eredő kötelezettségek – valamint a járványhelyzet – felülírhatják az előzetesen megalkotott munkaprogramot, és ezek az új feladatok gyakran járnak többletköltséggel. Ezeket a szituációkat is kezelnünk kell, próbáljuk az anyagi lehetőségeink optimalizálásával teljesíteni a megbízásainkat.

**Városüzemeltetés, településfejlesztés**

Bátaszék Város Önkormányzata a 2021. évi városüzemeltetési és településfejlesztési feladatait a korábbi évekkel megegyezően 2 ellátási területtel oldott meg. Részben a 100 %-os önkormányzati tulajdonú BÁT-KOM 2004 Kft-vel, részben pedig külső vállalkozókkal. A BÁT-KOM 2004 Kft-vel minden évben a költségvetési tervezésnek megfelelően keretszerződés megkötésére kerül sor, majd az év közbeni változások függvényében előterjesztések alapján módosításra kerül a keretszerződés.

A külső vállalkozók pedig döntően a pályázati forrásból megvalósuló beruházásokat, felújításokat látják, látták el, vagy azokat a nagyobb volumenű feladatokat, melyekhez a BÁT-KOM 2004 Kft-nek nincs szakmai kompetenciája.

A felújítások és beruházások, valamint a dologi kiadások keretében elszámolásra kerülő városüzemeltetési, településfejlesztési feladatok tekintetében nagyon jelentős szerep hárult 2021-ben is a Bátaszéki Közös Önkormányzati Hivatal Városüzemeltetési Irodájára. Az előkészítések, árajánlatkérések, Képviselő-testületi ülésre előterjesztések készítése, szerződéskötések, munkaterület átadások, folyamatok nyomon követesé, a kész munka átvétele, elszámolások koordinálása tekintetében kiemelkedően látták el feladatukat.

A 2021-ben elkészült beruházások jelentős része a települési infrastruktúrát, a lakosság által igénybe vett önkormányzati szolgáltatáshoz kapcsolódó épületek korszerűsítését érintették. Különös figyelmet szenteltünk a lakosság közúti és gyalogos közlekedéséhez (pl.: Budai u. 39-65. sz előtt), valamint a kegyeleti helyekhez kapcsolódó balesetveszélyek megelőzésére, mind ezek érdekében történtek meg a kátyúzások, járdafelújítások, közvilágítások korszerűsítése, temetői utak javítása, zöldterület karbantartás, csapadékvíz elvezető árkok tisztítása (pl.: napelemes kandeláber telepítése), az önkormányzati kezelésű utak mentén a KRESZ táblák pótlása és padkarendezés. Figyelmet és nagyobb keretösszeget fordítottunk a bérlakások felújítására, valamint az intézményeink komfortosítására, pl óvoda terasz felújítás, gyermekorvosi rendelő felújítása, gondozási központnál ellátott felújítási feladatokra. A Tájház felújítása is megtörtént.

A felújítások, javítási munkálatok nem csak a Város területét, hanem a Kövesd, Lajvér településrészeket is jelentősen érintették.

Civil szféra hatása a település életére

A város mindennapi életét meghatározzák a civil és egyéb szervezetek tevékenységei, melyek nagyban hozzájárulnak a mozgalmas közösségi élethez. Bátaszék Város 26 civil szervezettel, 2 nemzetiségi önkormányzattal és 14 egyéb szervezettel büszkélkedhet, mely minden korosztályt összefog, számos működési területet lefed, teret biztosít a hagyományainak ápolására, értékeink megőrzésére és továbbadására továbbá új értékek teremtésére is.

2021-ben 17 civil szervezetet összesen 10.162 e Ft-al, 5 kiemelt civil szervezetet 21.946 e Ft-al, a nemzetiségi önkormányzatokat összesen 700 e Ft-al támogattunk a város költségvetéséből céljaik megvalósításának elősegítésére.

A világjárvány okozta korlátozások, nehézségek a 2021. évet is döntően befolyásolták, ennek ellenére látható volt, hogy mindenki jól gazdálkodott, működési forrásaikban nagyon fontos szerepet tölt be az önkormányzat által nyújtott támogatás. A kiutalt összegek elszámolása megtörtént, 1 szervezet utalt vissza egy csekély összeget (33.423.-ft), 1 szervezet kérte, hogy a fel nem használt összeg kerüljön 2022. évre részükre átvezetésre, mert a megkezdett projekt áthúzodott és nem tudták a tavalyi évben befejezni.

**Belső irányítási, ellenőrzési rendszer működésének értékelés**

2021-ben is megfelelő hangsúlyt fektettünk a belső ellenőrzési rendszerre. Az előző évek gyakorlatának megfelelően Vállalkozási szerződés keretében alkalmaztunk egy tapasztalt belső ellenőrt, aki az ellenőrzések mellett szakmai tanácsokat is adott a működésünkhöz. Mindemellett figyelemmel voltunk a folyamatba épített ellenőrzésre, továbbá az adatok tisztaságára és védelmére. A KÖH belső kontroll rendszere a FEUVE szabályozási folyamatokban leírtaknak megfelelően működött.

Bátaszék Város Önkormányzatánál és intézményeinél a 2021. évben lefolytatott ellenőrzéseket az előterjesztés **I. sz. melléklete**, míg a 2021. évi belső ellenőrzési megállapításokat a **II. sz. melléklete** tartalmazza

### Önkormányzati bevételek alakulása

# **Bevételek**

Bátaszék Város Önkormányzatának 2021. évi módosított bevételi előirányzata 1 633 436 611 Ft volt, a teljesítés 1 630 875 504 Ft, mely 99,84 %-os teljesülést jelent.

# **Költségvetési bevételek**

**A költségvetési bevételeken belül az Önkormányzat működési támogatásai** a tervezett 566 871 689 Ft eredeti előirányzathoz képest magasabb összegben, - a módosított előirányzattal azonos nagyságrendben - teljesültek, ami 645 407 935 Ft bevétel realizálódását jelentette. Az eredeti előirányzathoz viszonyított, több mint 78,5 millió Ft többlet a 2021. évi normatíva évközi módosítása során megtett intézkedések következménye (szociális ágazati pótlék, települési önkormányzatok kulturális feladatainak támogatása, rendkívüli támogatás, IPA kiegészítő támogatás), illetve a költségvetési évet megelőző év elszámolása alapján jelentkező pótlólagos támogatások összegét jelenti. A legjelentősebb tétel az IPA kiegészítő támogatás 33,5 millió Ft összege.

A **Működési célú támogatások államháztartáson belülről** bevétel 96 003 600 Ft összegű eredeti előirányzata az év során 114 877 709 Ft-ra módosult. A teljesítés 113 775 490 Ft volt, ami a módosított előirányzat 99 %-a. E bevételi forráson belül a NEAK-tól orvosi rendelő működtetésére átvett pénzeszköz 19 538 600 Ft-ban, EU-s támogatásból származó bevétel (TOP-3.2.1 Gimnázium energetikai beruházás, TOP-3.2.1- Iskola energetika) 1 063 363 Ft-ban, elkülönített állami pénzalapoktól származó bevétel (közfoglalkoztatás támogatása, nyári diákmunka támogatása) 12 281 856 Ft-ban, az egyéb költségvetési szervtől átvett pénzeszköz (társulások munkaszervezeteinek támogatására, a közös hivatalhoz történő hozzájárulás, TETT támogatás) 80 891 671 Ft-ban teljesült.

A **Felhalmozási célú támogatás államháztartáson belülről** előirányzat az eredetileg tervezett 41 366 639 Ft-hoz képest 167 054 558 Ft-ra növekedett az év során. A több mint négyszeres növekedés tartalmát elsősorban az egyedi kormánydöntés keretében juttatott pályázati kiegészítő támogatás 103 500 000 Ft összege, ezen kívül a VP piac 43 554 558 Ft összegű pályázati bevétele, valamint a Bátaapáti *TETT-től kapott* 20 000 000 Ft összegű felhalmozási pénzeszköz jelenti.

**A Közhatalmi bevételek** tekintetében a költségvetés összeállítása során 253 600 000 Ft eredeti előirányzattal számoltunk, melynek meghatározó része – 86,75 %-a - az iparűzési adóbevétel. Magánszemélyek kommunális adója vonatkozásában 32 millió Ft, talajterhelési díjból 500 000 Ft, egyéb közhatalmi bevételből 1 100 000 Ft forrást vettünk az év elején számításba. A közhatalmi bevételeink összességében 312 454 529 Ft-ban teljesültek, ami az eredeti előirányzat 123,2 %-a. A bevételi túlteljesítés alapvetően az iparűzési adóhoz kötődik.

**Működési bevételeink** a 35 156 820 Ft összegű tervhez képest 22 738 839 Ft-tal magasabb összegben teljesültek, összességében 57 895 659 Ft folyt be. E bevételi forráson belül a legnagyobb bevételi forrást a tulajdonosi bevételek jelentik, mintegy 31 millió Ft folyt be ingatlan bérleti díjak és lakbér jogcímen.

**Felhalmozási bevételeink** 15 989 800 Ft összegű forrást jelentettek az év során, mely ingatlanértékesítésből származott.

A **működési célú átvett pénzeszközzel** az eredeti előirányzatok között – tekintettel arra, hogy e forrás pontos jogcíme még nem volt ismert - nem terveztünk bevételt, ugyanakkor 4 393 514 Ft realizálódott az év során. E jogcímen pl. az ünnepekhez kapcsolódó adományokra, külterületi utak karbantartására, védőoltások biztosítására, köztemetési költség megtérüléseként, vízdíj és szociális.kölcsön-tartozások befizetéséből folyt be összeg

**Felhalmozási célú átvett pénzeszközeink** a tervhez képest 3 410 400 Ft-tal magasabb összegben teljesültek. Eredetileg a Tájház felújításához rendelkezésre álló 10 millió Ft összeggel számoltunk. Az év során az E.R.Ö.V-től a szennyvízszivattyúk beszerzésére konzorciumi partnerként lebonyolított pályázat kapcsán 3 400 400 Ft folyt be. A felhalmozási célú visszatérítendő támogatások, kölcsönök jogcímen 10 000 Ft realizálódott egy régi munkáltatói kölcsön megtérítéséből.

# **A költségvetési bevételek összességében a tervezett 1 014 105 748 Ft-tal szemben 1 330 381 885 Ft-ban teljesültek, ami a módosított előirányzat 99,8 %-át teszi ki.**

# **Finanszírozási bevételek**

2021. év során az önkormányzat költségvetésében lévő hiányt az **előző évi pénzmaradványból** finanszíroztuk, külső forrás bevonására nem került sor. E forráselem 277 348 765 Ft összegben szolgálta a feladatellátást.

A finanszírozási bevételek között az **államháztartáson belüli megelőlegezések** összege 23 144 854 Ft volt, amit a MÁK a december havi bérek finanszírozhatósága miatt bocsátott rendelkezésre. Az összeg az év eleji finanszírozásból visszavonásra került

##### Önkormányzati Kiadások alakulása

# **Kiadások**

Bátaszék Város Önkormányzatának 2021. évi módosított kiadási előirányzata 1 633 436 611 Ft volt, a teljesítés 1 290 742 542 Ft, mely 79 %-os teljesítést jelent. A teljesítési adatok 342 694 069 Ft-tal maradnak el a módosított előirányzattól.

A 2021-es évet a kiadások tekintetében a visszafogott gazdálkodás jellemzi.

A **személyi juttatások** esetében éves szinten 190 942 105 Ft került kifizetésre, ami közel azonos nagyságrendű kiadást jelent a módosított előirányzathoz viszonyítva.

A **munkaadót terhelő járulékkiadás** a személyi juttatásokhoz igazodóan merült fel.

A **dologi kiadások** területén a takarékos gazdálkodásnak köszönhetően 7,1 millió Ft-tal alacsonyabb kiadás valósult meg a módosított előirányzathoz képest, összesen 196 334 930 Ft-kiadás merült fel az év során.

Az **ellátottak pénzbeli juttatásai** (szociálpolitikai juttatások) keret felhasználásánál az eredetileg tervezett 11 450 000 Ft–tal szemben 13 848 944 Ft került kifizetésre. Nagyobb nagyságrendben lakhatás céljára (önk.-i r. 16-20. §-a alapján, 5 034 864 Ft), gyógyszerkiadásokra (3 858 575 Ft) rendkívüli települési támogatásra (önk.-i r.12. §-a alapján, 2 352 205 Ft)került kifizetésre e juttatás.

Az **egyéb működési célú kiadások** előirányzata a tervezett 637 524 017 Ft összeghez képest az év során 685 350 703 Ft-ra nőtt, a teljesítés 682 805 400 Ft, ami a módosított előirányzat 99,6%-a. A tervezetthez képest jelentkező mintegy 45 millió Ft többletkiadás jelentős része az évközi normatíva többletbevételének célirányos továbbadása miatt jelentkezett, továbbá az eredeti támogatási keretösszegek évközi megemelése miatt alakult ki.

A **felhalmozási kiadások** előirányzata az év elején megállapított 185 701 883 Ft összegű eredeti előirányzathoz képest az év közbeni módosítások eredményeként 165 490 152 Ft-ra csökkent, a tényleges teljesítés 154 223 096 Ft. A 2021. évben 73 815 476 Ft beruházási kiadás merült fel, felújításokra 71 572 702 Ft-ot fordítottunk. Egyéb felhalmozási célú támogatásként az államháztartáson belülre az eredetileg tervezett 2 244 000 Ft-tal szemben 8 834 918 Ft kifizetése történt meg. A költségvetésben tervezett jogcímekhez kapcsolódóan 1 millió Ft többletkiadás kapcsolódik, továbbá nem tervezett kiadások is felmerültek TOP pályázatok lezárásával összefüggően 2 160 601 Ft összegben. A MOB-nak 2,8 millió Ft, az ESZGY társulásnak 3 314 234 Ft került átadásra, államháztartáson kívülre a 249/2021sz. testületi határozattal elfogadott, a vadászház felújítására megítélt támogatás 500 000 Ft összege szerepel. (**Részletesen a 3.,8.,20. sz. melléklet)**

A 23 897 747 Ft összegű **finanszírozási kiadások** teljesítésénél a 22826 384 Ft összegű államháztartáson belüli megelőlegezések visszafizetése jelenik meg, valamint a lízingelt személygépkocsi 2021. évi kiadása 1 071 363 Ft összegben.

**III.**

**Az államháztartásról szóló 2011. évi CXCV. törvény** **91. § (2) bekezdés a)-d) pontjaiban előírt indoklások**

***Az önkormányzat költségvetési mérlege, pénzeszközök változása***

Az önkormányzat pénzkészlete 2021. január 1-jén 289 316 751 Ft volt. Bevételként 1 823 410 032 Ft került elszámolásra. Az év folyamán 1 483 277 070 Ft kifizetését és – a korrekciós tételek figyelembe vételét követően a 2021. december 31-i záró pénzkészlet 365 572 323 Ft, melyből a bankszámlák egyenlege 364 898 832 Ft, a házipénztári készpénzállomány 673 491 Ft. (Részletesen 25. sz. melléklet.)

## **Többéves kihatással járó döntések**

A többéves kihatással járó döntésekből származó kötelezettségek összege 230 505 723 Ft, melyek kizárólag felhalmozási feladatokhoz kapcsolódik. Önkormányzatunknak 2024-ig átnyúló 2 690 000 Ft felhalmozási célú pénzügyi lízing kiadási kötelezettsége van (Skoda Octavia), valamint TOP 3.2.1 Iskola energetika pályázattal összefüggésben 127 697 429 Ft, a VP6-7.2.1-20 Helyi piac fejlesztése pályázathoz kapcsolódóan 98 618 294 Ft, a 91/2021 846/1 hrsz Szabadság u. ingatlan megvásárlása kapcsán 1 500 000 Ft összegű kötelezettsége van a 2022. évre. (16. sz. melléklet.)

Az Önkormányzat 2021.12.31-én felvett pénzbeli hitel állománnyal nem rendelkezik.

A többéves kihatással járó döntések mindegyike beruházásokhoz kapcsolódik.

Az önkormányzatnak 2021. december 31. napjával nem volt kezességvállalása, kezességvállalás érvényesítésére nem került sor.

***Közvetett támogatások***

## **A közvetett támogatások tényleges összege 650 000 Ft, mely a** magánszemélyek kommunális adója jogcímben a polgárőrök részére megállapított mentesség miatt jelentkezik. (a fizetési kötelezettségre 50 fő \* 13.000 Ft).

*Adósság állomány alakulása*

2021. december 31-én az önkormányzatnak külföldi hitelező felé adósság állománya nem volt. A 2021. évi költségvetést, valamint a következő évet terhelő belföldi szállítói kötelezettségként a mérlegben 366 942 Ft került kimutatásra, melyből nem lejárt 38 100 Ft, az 1-90 nap közötti lejáratú pedig 328 842 Ft. Itt azokat a december hónapban beérkezett számlákat tüntettük fel, amelyek kifizetésére a következő évben kerül sor. Ezen kívül a következő évet terhelő kötelezettségek között szerepel a MÁK megelőlegezés 22 993 337 Ft összege. **(18. sz. melléklet)**

## **Vagyoni helyzet alakulása**

Az önkormányzat eszközeinek és forrásainak értéke 2021. december 31-én 6 303 868 170 Ft, az előző évi 6 135 560 602 Ft-tal szemben, mely 2,74 %-os növekedést jelent az előző évhez képest.

Az immateriális javak állományának nettó értéke 366 844 Ft, 73 134 Ft-tal csökkent a 2020. december 31-i adathoz viszonyítva. Az év során 114 567 Ft beszerzés történt, valamint 186 701 Ft tervszerinti értékcsökkenés került elszámolásra.

A tárgyi eszközök állományának nettó értéke 5 684 144 388 Ft, 83 859 134 Ft-tal csökkent az előző év végi állapothoz viszonyítva, melynek alapvető oka, hogy önkormányzati szinten a tárgyévi aktivált beruházások értéke kevesebb volt a tárgyévben elszámolt terv szerinti amortizációnál. Az ingatlanok nettó értéke 70 291 624 Ft-tal csökkent, a gépek, felszerelések, járművek eszközcsoportban 16 143 9391 Ft csökkenés következett be, ugyanakkor a beruházások, felújítások vonatkozásában 2 576 429 Ft növekedés tapasztalható.

A befektetett pénzügyi eszközök állománya az elmúlt évhez képest nem változott, a könyv szerinti érték 23.790.000 Ft.

A gazdasági társaságok működéséhez 2021-ben sem járult hozzá az önkormányzat tőkepótlás jogcímeken.

Az előző évhez képest 76 255 572 Ft-tal magasabb az év végi pénzeszköz állomány, mely összegszerűen 365 572 323 Ft.

A követelések vonatkozásában több mint négyszeres emelkedés következett be az előző évhez képest, az összege 227 272 886 Ft, mely alapvetően a közhatalmi bevételekhez kapcsolódik.

Egyéb sajátos elszámolásként (ÁFA, december havi munkabérek) 666 760 Ft került elszámolásra, az aktív időbeli elhatárolások összege 2 054 969 Ft.

A saját tőke értéke 89 145 160 Ft-tal magasabb az előző évinél, 3 552 518 193 Ft.

A kötelezettségek összege 57 636 394 Ft. A passzív időbeli elhatárolások összege 2 693 713 583 Ft, melyből a költségek, ráfordítások passzív időbeli elhatárolása 15 128 257 Ft, halasztott eredményszemléletű bevételként 2 678 585 326 Ft

Összességében az eszközök és a források értéke 168 307 568 Ft-tal növekedett az előző év végéhez képest.

Az önkormányzat intézményeinél és a Közös Önkormányzati Hivatalnál az érték nélkül nyilvántartott eszközök állománya is (0-ra leírt használatban lévő és használaton kívüli eszközök) kimutatásra került.

***Az önkormányzat tulajdonában álló gazdálkodó szervezetek működéséből származó kötelezettségek, részesedések alakulása***

Az önkormányzat tulajdonában álló gazdálkodó szervezetek működéséből származó kötelezettségek összes állománya 23.790.000 Ft, melyek a következő jogcímeken keletkeztek:

* BÁT-KOM 2004 KFT 3.000.000 Ft
* Bátaszékért Marketing Kft 3.000.000 Ft
* RE-VÍZ Duna-menti Kft 17.790.000 Ft

A részesedések mértékét a 24. sz. melléklet szemlélteti.

Tisztelt Képviselő-testület!

A 2021. évi költségvetés összeállításánál megfogalmazott célok a szükségessé vált módosításokkal együtt teljesültek. A kitűzött céljainkat egy visszafogott gazdálkodás mellett sikerült megvalósítani. A végrehajtás során prioritást kapott a kötelező feladatellátás körébe tartozó feladatok megfelelő színvonalú ellátása. Az intézményrendszer működtetése terén sikerült mind pénzügyi, mind szakmai szempontból stabil működési feltételeket biztosítani. A szociális ellátások vonatkozásában megvalósulhatott a korábbi években kialakult támogatási rendszer zavartalan fenntartása, biztosítani tudtuk pl. a védőoltási programok működtetését, ugyan csökkenő nagyságrendben, de fenntartottuk a közfoglalkoztatási programot, és egyéb területen is (járvány elleni védekezés, önkéntesek bevonása, adományozási akciók szervezése) eredményes munkát tudtunk végezni. Hangsúlyt fektettünk a városüzemeltetési feladatok működési feltételeinek biztosítására, a civil szervezetekkel kialakult jó kapcsolat fenntartására. Az év során közel 74 millió Ft értékű beruházás, és 71,5 millió Ft összegű felújítás történt.

A költségvetési szervek belső kontrollrendszeréről és belső ellenőrzéséről rendelkező 370/2011. (XII. 31.) Korm. rendelet (továbbiakban:Bkr.) 49. § (3a) bekezdése szerint a polgármester a tárgyévre vonatkozó éves ellenőrzési jelentést, – a tárgyévet követően, a zárszámadási rendelettervezettel egyidejűleg – a képviselő-testület elé terjeszti jóváhagyásra. Ennek eleget téve az előterjesztés 1. és 2. sz. mellékletében tájékoztatást adunk a képviselő-testületnek egyrészt az önkormányzat intézményeinél 2021. évben lefolytatott mindennemű ellenőrzésről, másrészt bemutatjuk a belső ellenőrzést végző összefoglaló jelentését az elmúlt évről.

A Bkr. 11. § (2a) bekezdése értelmében a költségvetési szerv vezetője köteles az éves költségvetési beszámolóval együtt a Bkr. 1. melléklete szerinti vezetői nyilatkozatot a polgármesternek megküldeni. A vezetői nyilatkozat az előterjesztés 3. sz. mellékletét képezi.

**Kérem, hogy a belső ellenőrzési összefoglaló jelentést a határozati javaslat elfogadásával szíveskedjenek elfogadni.**

A jogalkotásról szóló 2010. évi CXXX. törvény (Jat.) 17. §-a alapján a zárszámadási rendeletet előkészítő jegyző előzetes hatásvizsgálatot végzett, melyben felmérte a szabályozás várható következményeit.

A zárszámadási rendelettervezet előzetes hatásvizsgálatának megállapításai a következők:

***Társadalmi, gazdasági, hatások***

*A zárszámadási rendeletben foglaltak végrehajtásával az önkormányzat elősegítette a településen élők helyzetének javítását (fejlesztések, intézmények átalakítása, stb.). A szociálisan rászoruló társadalmi rétegek támogatása folyamatos (étkeztetés, települési támogatások, stb).*

*A rendeletben foglaltak végrehajtásának költségvetési hatását az előterjesztés részletesen tartalmazza.*

***Környezeti és egészségügyi következmények***

*A település egészségügyi ellátása korszerű körülmények között folytatódhatott a 2021-es évben. Egy körzet vonatkozásában Bátaszék Város Önkormányzata volt az egészségügyi szolgáltató, ahol a feladatellátás helyettes orvos megbízásával történt.*

***Adminisztratív terheket befolyásoló hatások***

*A zárszámadási rendeletben foglalt pénzügyi,- számviteli és szociális előírások végrehajtása a szakmai, ügyintézési és adminisztratív feladatok végrehajtásában többletfeladatokat jelentettek a költségvetési szervek számára.*

***A jogszabályok megalkotásának szükségessége, a jogalkotás elmaradásának várható következményei***

*A zárszámadási rendelet megalkotását szükségessé teszi az Mötv. és az Áht. előírásai, melynek elmaradása törvényességi mulasztásnak számít, ami támogatás megvonásával jár.*

***A jogszabály alkalmazásához szükséges személyi, szervezeti, tárgyi és pénzügyi feltételek***

*A zárszámadási rendeletben rögzítettek végrehajtásához a személyi, tárgyi, szervezeti és pénzügyi feltételek rendelkezésre álltak.*

A rendelet-tervezet elkészítésénél figyelembe vettük a jogszabályszerkesztésről szóló 61/2009. (XII.14.) IRM rendelet előírásait.

Kérem a zárszámadási rendelet-tervezet elfogadását.

**H a t á r o z a t i j a v a s l a t :**

**a 2021. évben lefolytatott ellenőrzésekről szóló tájékoztató elfogadására, az összefoglaló jelentés jóváhagyására**

Bátaszék Város Önkormányzatának Képviselő- testülete

1. az önkormányzat költségvetési szerveinél lefolytatott ellenőrzésekről szóló tájékoztatót tudomásul veszi,
2. *a költségvetési szervek belső kontrollrendszeréről és belső ellenőrzéséről rendelkező 370/2011. (XII. 31.) Korm. rendelet 49. § (3a)**bekezdésében* foglaltakra figyelemmel a 2021. évre vonatkozó belső ellenőrzési összefoglaló jelentést jóváhagyja.

*Határidő:* 2021. május 31.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Bátaszéki KÖH pénzügyi iroda

irattár